Assegurances de muntanya – CEO\nConsulta les assegurances que t’oferim al CEO.\nA la muntanya, amb seguretat!\nConsulta les nostres assegurances!\nAssegurança del CEO\nEl Centre Excursionista d’Olot informa sobre l’Assegurança que té contractada amb AXA Seguros, a través de la Corredoria d’Assegurances Fernàndez-Pagès.\nÉs titularitat de l’assegurança aquell soci que manifesta la voluntat d’estar assegurat. En cap cas és una assegurança genèrica per tots els socis. Només és per aquells que volen subscriure-la i fan el pagament anual corresponent. A més, és a nivell individual. El contracte de l’assegurança no es fa extensiu a l’àmbit familiar sinó a nivell particular.\nTota l’informació: Extracte de la pòlissa\nMuntanyisme: sense límit d’alçada sempre i quan no s’utilitzin estris per progressar. Exclusió pas de muntanya en cordada.\nAlpinisme: exclusió quan s’utilitzin cordes, clavilles i mosquetons, així com travessa de geleres.\nBicicleta de muntanya: és bicicleta de muntanya, NO per carretera. No obstant, si s’està realitzant un recorregut a muntanya que passa en algun tram curt per carretera asfaltada, queda cobert. Exclusió Triatló.\nEsquí: en totes les seves modalitats. Exclusió: salt de trampolí.\nULL! Esquí i raquetes de neu NOMÉS estan coberts dins de pista.\nEls grampons queden coberts sempre que no impliquin la travessa de geleres ni la utilització de cordes.\nLes cobertures d'aquesta pòlissa no son ampliables de cap manera.\nL'extracte de la pòlissa es un resum orientatiu.\nPer a més consultes sobre l'assegurança trucar al CEO o a la companyia asseguradora (telèfon indicat més avall).\nActualitzat en data 2022.\nÀmbit geogràfic: Tot el món (exclusió països en guerra).\nEdat màxima (per donar-se d’alta): 70 anys.\nPreu anual i gestions (d’1 de gener a 31 de desembre): 35€\nEn cas d’accident cal poseu-vos en contacte el més aviat possible al telèfon:\n972 26 08 33\n(Corredor d’Assegurances Josep Fernandez i Grabolosa)\nLa primera visita mèdica a l’accidentar-se ha de ser en un centre mèdic d’urgències (no CAP)!\nPodeu consultar les tarifes a CARNET FEDERATIU.\nInformació de cobraments de rebuts\nEl rebut de les quotes de socis i assegurances es passen a principis de desembre.\nSi algú de vosaltres no està d’acord en que se li passi el rebut al desembre, hi ha la possibilitat de venir-lo a pagar presencialment al CEO o per transferència a finals de desembre o principis de gener (cal avisar abans del 1 de novembre) en aquest cas, cal tenir en compte que la llicència no s’activarà automàticament sinó que esperarem a activar-la en el moment que feu efectiu el pagament. Qualsevol aclariment no dubteu en contactar amb nosaltres a partir del setembre.


La UV inaugura la mostra sobre la revista valenciana de major tiratge dels anys 30 - Diari La Veu\nEscriba el número 278730\nDurant un temps, la ciutat de València va produir la revista de major tiratge de l'Estat espanyol i també la més polèmica i jocosa. El seu propietari, Vicente Miguel Carceller, era, a més, l’editor més important del país, però el destí de tots dos es va interrompre sobtadament i fatalment per compartir compromís antifeixista: la publicació va haver de deixar d’editar-se i Carceller va ser afusellat.\nLa primera exposició que es realitza sobre aquesta publicació, que va veure la llum entre finals del segle XIX i la fi de la II República, s’inaugura aquest dimecres dia 5 a La Nau, a les 19 hores. La mostra podrà visitar-se fins al pròxim 15 de gener a la Sala Estudi General del Centre Cultural La Nau de la Universitat de València de dimarts a dissabte, de 10 a 14 i de 16 a 20 hores, i diumenge i festius, de 10 a 14 hores.\nL’exposició recupera una extensa documentació que no s’ha mostrat públicament. Portades i números complets de La Traca, exemplars tots de gran valor que es van poder salvar, ja que en la gran majoria van ser destruïts durant el règim franquista.\nEl vicerector de Cultura i Igualtat, Antonio Ariño, ha subratllat, durant la presentació de l’exposició en roda de premsa, el caràcter popular d’aquesta publicació satírica i com, a través d’aquesta mostra única, la Universitat de València ret homenatge no només a La Traca, sinó també al conjunt de la cultura popular satírica valenciana. Així mateix, ha destacat el missatge homogeni de La Traca que arribava a tota la societat, a diferència d’Internet, que propicia una forma diferent de circular la informació.\nAriño ha estat acompanyat pels comissaris de la mostra, els professors Antonio Laguna i Francesc-Andreu Martínez, per als quals aquesta exposició no només reconstrueix la història del setmanari i del seu editor, sinó també la d’una cultura popular alternativa que va quallar en la València dels anys 30 del segle XX a través de La Traca. Aquell setmanari, que s’escrivia en valencià enfront de la cultura oficial en castellà, va ser important perquè va reflectir una cultura alternativa, a la contra, sense misericòrdia amb la corrupció i que va reivindicar la festa laica i popular.\nTant Laguna com Martínez reconeixen la singularitat d’aquesta exposició produïda per la Universitat de València. “No solament és la primera exposició que es realitza sobre aquest setmanari, sinó és que, a més, reuneix autèntiques peces de col·leccionista, ja que els exemplars que es conserven sobre La Traca són una raresa”, coincideixen tots dos, que agraeixen el suport de la Universitat per a la realització d’aquesta mostra, així com l’aportació del col·leccionista i erudit Rafael Solaz, crucial per a reunir el material exhibit, i l’ajuda de la Biblioteca Valenciana i de les Hemeroteques Municipals de València i Madrid.\nMartínez reivindica, a més, la figura de l’editor valencià Vicente Miguel Carceller (1890-1940), l’home que va editar La Traca des de 1909 i que va ser el creador d’un imperi editorial en aconseguir que les seues publicacions −més d’una desena− foren les més llegides d’Espanya i ser el primer editor que va superar el mig milió d’exemplars amb La Traca el 1931. Un total de 50 famílies entre impressors, redactors, gravadors, dibuixants, personal administratiu i uns altres treballaven per a les publicacions de Carceller. Però que La Traca fóra quasi l’única publicació que caricaturitzara la figura de Franco va tindre conseqüències: Carceller va ser afusellat en juny de 1940 als murs del cementeri de Paterna i la seua obra va ser destruïda. Aquesta exposició pretén donar a conèixer la història del setmanari.\nL’exposició, situada a la Sala Estudi General, està estructurada en 10 seccions, en les quals s’analitza, entre altres qüestions, el paper de La Traca en el periodisme, la figura de Carceller o els senyals d’aquesta publicació símbol de la República, l’anticlericalisme i l’erotisme, que van marcar la cultura alternativa de l’època.\nAlmanac de La Traca, 1923. Col·lecció Rafael Solaz\nLa Traca va ser l’hereva d’una premsa satírica que va nàixer a principis del segle XIX, un periodisme que va viure la seua primera edat d’or entre 1868 i 1874. Tramoyeres (1880-81) comptabilitza 101 periòdics entre 1868 i 1874 apareguts a la ciutat de València, dels quals 28 van ser satírics. La major part d’ells eren republicans o carlistes, la qual cosa indica que es dirigien a un públic que compartia característiques intel·lectuals i econòmiques; un públic illetrat que requeria d’imatges i noves formes narratives.\nLa connexió entre la premsa satírica i la primera ‘Traca’ va ser Constantí Llombart, el seu inspirador a través de les publicacions que va impulsar. Al novembre de 1884, els fills polítics de Llombart, Manuel Lluch Soler i Luis Cebrián Mezquita, creaven ‘La Traca, Semanari pa la chent de tro’. Amb tot, el protagonista indiscutible de La Traca és Vicent Miguel Carceller (1890-1940), no solament per reprendre en 1909 la capçalera creada per Lluch Soler dues dècades arrere, sinó per dotar-la de tots els ingredients que acabaran convertint-la en la publicació senyera del valencianisme que Sanchis Guarner va denominar d’“espardenya”, és a dir, popular.\nÈxit rotund malgrat les denuncies i els segrestos\nLa Traca va ser denunciada insistentment al llarg de la seua existència no només per la crítica política que poguera efectuar, sinó també pels dibuixos i el contingut sexual que poguera suggerir. En 1913 va tindre tres denúncies interposades pel fiscal pels seus dibuixos “pecaminosos”, que comportaven una sanció econòmica d’entre 25 i 125 pessetes, a més del segrest del tiratge, inclosos els clixés.\nLa Traca 1937, nº 1203. Col·lecció Rafael Solaz\nAnticlericalisme i erotisme\nSuspesa amb la dictadura, reapareguda amb la República, des de llavors, a l’abril de 1931, La Traca multiplica els seus continguts per fer-se més didàctica, més visual, més provocativa. L’anticlericalisme i l’erotisme van ser marques de la casa, per això ocupen dues seccions de l’exposició. L’erotisme, que Carceller esprem fins a on fiscals i jutges ho van permetre, amb la finalitat de guanyar lectors i diners. Però en tots dos àmbits sempre discorren amb subtilesa, en un vetlat joc de metàfores i d’al·lusions indirectes.\nEn 1934, amb l’arribada de la dreta al poder, la revista va quedar silenciada i l’editorial que la publicava, desmantellada. Després, amb el triomf del Front Popular al febrer de 1936, la publicació que més exemplars havia sigut capaç de vendre en la història del periodisme espanyol va tornar a reaparèixer.\nAmb l’inici de la Guerra Civil, La Traca, per la seua incidència social, deixa de tindre un sentit comercial per a passar a ser, per sobre de tot, un potent mitjà de propaganda fins a la seua fi en 1938.\nEscriba el número 566942


Sant Blai de Candelària (Tenerife)\nHome»La Fiesta»Sant Blai»Iconografia»Sant Blai de Candelària (Tenerife)\nSobre aquesta imatge ens anem a referir a les notes sobre iconografia de Sant Blai de Miguel Medina Herrero, que edità la Maiordomia de Sax, a l'octubre de 2004, exactament en les pàgines 66 i 67, diu així: "Està situada a la vora del mar, al socaire d'un penya-segat gran, protegida dels vents i un poc amagada de les perilloses mirades de pirates i aventurers del mar". És el que afirmen els escriptors al relatar la cova d'Achbinico o Sant Blai. Per recomanació d'Antón de Guanche, el Mencey de Guimar Añatarve, fill d'Acaymo, la Verge de Candelària va ser duta a aquesta cova sobre l'any 1446. Tant en el trasllat com en la col·locació van haver festes populars "joia i danses, salts, xiulades i carreres" i el bo d'Antón Guanche va gastar els anys que li van quedar de vida com a guardià i cuidador de la cova.\nL'any 1526, el dia 2 de febrer, ix de la cova la Verge per a la seua nova ermita. En l'espai que ella ocupava posen la imatge de Sant Blai. D'aquesta manera, la cova seguirà honrada amb la imatge d'un sant i conservarà la seva tradició de cultes al febrer, perquè el dia 2 hi haurà cerimònia religiosa en l'ermita en honor a la Verge i el dia 3 els cultes seran per Sant Blai. A partir d'ací la famosa cova denominada d'Achbinico canvia de nom i passa a anomenar-se cova de Sant Blai, nom que conserva encara. Va ser la primera Església Parroquial i probablement, el primer temple cristià de l'illa de Tenerife. En l'actualitat hi ha una còpia de la Verge a l'altar central i Sant Blai en una peanya al costat esquerre del'ermita.\nLa imatge del sant és una talla de fusta, de grandària reduïda, bonica i devota, obra de l'escultor Fernando Estévez del Sacramento. Fa uns anys en la missa es beneïen panets amb romaní i un cordó, però a causa de la quantitat d'assistents solament es reparteixen els panets.\nRamón Micó Colomer, rector de Quartell, Quart i Benavites


Construeix pas a pas el teu perfil professional a LinkedIn, tant a l'ordinador com a un smartphone. Aprèn a definir la teva pròpia proposta de valor per aconseguir una millor visibilitat per part de les persones responsables dels processos de selecció en les empreses i millora les possibilitats de trobar feina enfortint de la teva marca personal.\n- Identificar els elements clau del perfil de LinkedIn.\n- Dissenyar un perfil d'acord amb l'objectiu professional.\nSessió presencial: Divendres 6 de Setembre de 2019 Horari: 12:00 - 15:00h.


Darrers retocs a la renovació del carrer Montflorit | Cerdanyola del Vallès\nInici / Actualitat / Darrers retocs a la renovació del carrer Montflorit\ndv., 08/02/2019 - 13:23\nS'ha fet el gruix de la feina, renovant el clavegueram i la calçada, i resten els remats per embellir el ferm\nEl carrer ara és de plataforma única, prioritzant vianants per davant dels vehicles.\nLa primera actuació va consistir en substituir el col·lector central del carrer Montflorit. Posteriorment s'han eliminat la calçada i les voreres per poder fer una plataforma única que ha invertit les prioritats. Ara es prima els vianants per davant dels cotxes.\nPer garantir l'accessibilitat de les persones amb diversitat funcional s’han col·locat elements que garanteixin la seva seguretat. L'actuació ha contemplat l’adaptació dels accessos del veïnat a les seves llars i garatges. Els treballs han millorat la mobilitat dels vianants i vehicles per aquest carrer.\nL'alcalde Carles Escolà i el regidor d’Urbanisme Ivan González van visitar els treballs el dimecres 6 de febrer. Van poder comprovar com les obres estan pràcticament acabades i solament queda embellir el paviment tot i que no es podrà fer fins que el temps millori.\nLes obres han tingut un pressupost total de 555.091,24 euros.\nLes obres al carrer de Montflorit formen part del Pla d'Inversions elaborat pel govern local pel període 2017-2019.


Pensem en els cuidadors i les cuidadores...\nL’actor Pep Plaza, afirma “No hi pots fer gaire cosa” referint-se al patiment de la seva mare com a cuidadora, ha explicat la duríssima experiència de viure amb un germà amb esquizofrènia i com això ha afectat l’estructura familiar\nAl segle XXI la millora de l'esperança de vida provoca en la nostra societat un augment de persones amb problemes de salut crònics, de discapacitats i de dependència. Les dependents viuen al seu domicili amb un familiar que assumeix les principals activitats i responsabilitats de cura i que esdevé “el cuidador” per la resta de la família.\nEls EAP acompanyen aquests, en un recurs assistencial sanitari més adient, en funció de les seves necessitats, per garantir una qualitat en l'atenció i en la satisfacció del pacient i del cuidador.\nAquesta figura s’anomena cuidador informal i el converteix en un dels pilars sobre el qual es construeix el model d'atenció a les persones. Aquest cuidador o cuidadora informal, o no professional, es algú, familiar o no, que atén de manera continuada una persona en situació de dependència o discapacitat.\nLa dependència és la necessitat que té una persona per realitzar les activitats bàsiques de la vida diària, derivada de l'edat, la malaltia i/o la discapacitat, lligada a la falta o a la pèrdua d'autonomia física, mental, intel·lectual o sensorial. Cada vegada hi ha més persones amb problemes de salut crònics, de discapacitats i de dependència, viuen en el seu domicili amb un familiar que assumeix les principals activitats i responsabilitats de la seva cura i atenció.\nEsdevenir cuidador/a significa dedicar la major part del teu temps en estar al costat del fill/a malalt, acompanyant-lo i atenent les seves necessitats bàsiques. Sovint i a mesura que passa el temps el cuidador/a va patint un desgast físic i emocional degut a la intensitat i complexitat que suposa la cura dels progenitors/es, dels germans/es o dels fills/es que afecta negativament a la seva qualitat de vida.\nCal doncs, plantejar-nos pel cuidador/a, recursos, fer que els familiars i les persones de l’entorn directe els proporcionen un espai, un temps personal que els ajudi a portar el seu dia a dia.\nAquests recursos poden formular-se en tècniques que els aportin relax, benestar, disminució de la tensió (física i emocional) i regulació d’algun trastorn (insomni, males digestions, etc.) Tot això aconseguirà una millora en la seva salut, el descans necessari per seguir en la feina de cuidador.\nAlguns cuidadors/es no valoren la cura que ofereixen, pensen que poden assumir tot el pes del seu treball i no entenen la importància i la necessitat de la feina que estan desenvolupant. A vegades s’arriben a creure en la necessitat i/o l’obligatorietat de realitzar aquest servei per la dependència emocional vers el malalt/a.\nPel cuidador o cuidadora aquesta ocupació l’haurà d’assumir durant llarg temps, a mesura que un familiar vagi envellint o perdent autonomia. A vegades però pot esdevenir de forma sobtada, a causa d’un accident o d’una malaltia que converteix un familiar en una persona dependent que necessita ajuda per fer qualsevol activitat de la vida diària.\nHi ha persones, que el rebre el diagnòstic, els suposa un xoc. Per a altres, després de mesos o setmanes de proves i consultes, obtenir finalment un diagnòstic suposa un alleujament. Caldrà afrontar-lo i acceptar-lo forma part d’un procés que té un gran impacte emocional, tant per la pròpia persona afectada, com també pel seu entorn i molt específicament per aquella o aquelles persones de qui dependrà el malalt/a.\nAixí ens trobem reaccions de por, tristor, ira i desconsol també apareix la negació a conseqüència de no acceptar una realitat difícil d’afrontar, tant pel malalt com per la persona qui el cuida.\nAixí podem definir al cuidador/a com gran oblidat en aquesta fase caracteritzada per un gran patiment. es trobarà desorientat i desconcertat. Sense saber on anar i a quina persona pot recórrer quan l’entorn ignora com se sent i el que està vivint.\nPerò la incertesa i la pèrdua de control, l’accés a la informació i l’orientació són claus en aquesta etapa. Caldrà doncs avaluar-ne els riscos, necessitats, fortaleses, les preferències dels cuidadors/es son molt importants per poder oferir una atenció ajustada a les seves necessitats.\nEnfrontar-se al fet de cuidar es individual i depèn de les circumstàncies personals i familiars. Ems enfrontem a un envelliment de la població i els canvis familiars, la cura ha d’esdevenir un interès importat en les polítiques d’atenció a les persones de les diverses administracions.\nEl sistema sanitari considera important l’atenció centrada en la persona, cal tenir present que aquesta persona forma part d’un entorn on hi ha aquests cuidadors que també pateixen les pèrdues funcionals i cognitives de la persona a qui cuiden. Hem de procurar que les persones cuidadores no professionals puguin demanar assessorament i formació als professionals especialitzats per desenvolupar la seva tasca en bones condicions.\nEl servei de suport als familiars cuidadors/es i altres cuidadors/es no professionals, recull una prestació garantida per a les persones en situació de dependència, en aplicació de la disposició addicional cinquena de la Llei 12/2007, d'11 d'octubre, de serveis socials, segons la capacitat de gestionar crèdits pressupostaris disponibles per a la resta.\nEl servei de suport, el duen a terme professionals especialitzats/des per atendre aquelles situacions que requereixen una atenció particular, oferint atenció, orientació, assessorament i formació als familiars cuidadors i altres cuidadors/es no professionals quan es troben en situacions de dificultat, conforme el que estableix la normativa reguladora del servei. Les seves funcions les estableix la normativa reguladora, es un servei especialitzat orientat a la població dependent.\nL’edat i la intervenció de l’equip de professionals, han de ser suficients en nombre i perfil per a la prestació del servei. Els estàndards de qualitat son els que estableix el Pla de qualitat previst en la Llei de serveis socials per a aquesta prestació.\nLa normativa reguladora exigeix uns requisits per accedir a aquest servei són els següents: a) l'acreditació de la situació de necessitat, d'acord amb la normativa reguladora del servei; b) la residència en un municipi de Catalunya; c) per a les persones estrangeres, els requisits establerts en la normativa vigent d'estrangeria i d'acollida i integració de les persones immigrades; d) la resta de requisits d'accés establerts en l'ordenament jurídic vigent.\nAlguns dels professionals dels equips de l’atenció primària que intervenim en el suport als cuidadors i cuidadores som els i les treballadors/es socials sanitaris/es, que realitzem l’atenció social dins el sistema sanitari, oferint un espai d’atenció psicosocial a la consulta; atenent tant al cuidador/a, com al pacient i el seu entorn de suport, al llarg del procés d’atenció a la malaltia, per tal d’aconseguir l’adaptació a la nova situació; potenciant les capacitats de la persona; promocionant espais socioeducatius per tal de facilitar eines per al desenvolupament de les capacitats de la persona malalta, la família i/o la persona cuidadora; promovent sessions sobre aspectes de la salut a familiars, cuidadors i cuidadores i persones de la comunitat; facilitant la relació i la comunicació entre la persona atesa, la família, el cuidador/a i professionals del servei, a més de recolzar la persona malalta, la família i la persona cuidadora mitjançant l’assessorament, l’orientació i la informació sobre els recursos socials, sanitaris, psicològics i jurídics.\nEl Programa Cuidador Expert a Catalunya treballa, des de diferents vessants, amb els cuidadors i cuidadores, amb grups d’ajuda mútua i amb grups de suport als cuidadors/es . Es desenvolupa en diferents centres de salut amb de coneixements i experiències del cuidador expert amb la resta de cuidadors, promovent un canvi d’hàbits per tal de millorar la seva qualitat de vida i la convivència amb la persona que cuida.\nAquest Programa va dirigit al cuidadors/es de persones amb malalties cròniques complexes, demències, trastorns mentals greus, dany cerebral o d’infants amb una malaltia crònica. Aquests programes s’han de potenciar, donar espai al cuidador o cuidadora, on els professionals sanitaris reforcin i valorin les seves capacitats, per tal que visquin aquest fet com una circumstància més de la vida i per tal que no els hi suposi una càrrega important en el seu dia a dia.\nExisteixen ajudes que es poden sol·licitar a través de la Llei de dependència, que gestionen les diferents comunitats autònomes. Aquestes no són compatibles els unes amb els altres i cal optar per l'ajut que millor solucioni la situació en qüestió, decisió que sempre dependrà de cada comunitat autònoma.\nM’agrada recomanar els serveis de prevenció de les situacions de dependència i els de promoció de l'autonomia personal que prevenen l'aparició o l'agreujament de malalties o discapacitats i de les seves seqüeles mitjançant el desenvolupament coordinat, entre els serveis socials i els de salut, d'actuacions de promoció de condicions de vida saludables, i de programes específics de caràcter preventiu i de rehabilitació adreçats a la gent gran i a les persones amb discapacitat, i a totes aquelles persones que es veuen afectades per processos d'hospitalització complexos\nEn la vessant de les prestacions econòmiques l'usuari percep mensualment una quantitat econòmica associada a les cures en l'entorn familiar. Si algú de la família o de l'entorn, no professional, té cura de la persona dependent. Un cuidador no professional pot ser el cònjuge, així com els parents per consanguinitat, afinitat o adopció fins a tercer grau de parentiu. Cal acreditar que el familiar cuidador ha conviscut amb el dependent durant almenys un any.\nTambé hi ha la prestació vinculada al servei que té com a objectiu contribuir a les despeses que ha de cobrir l'usuari per rebre suport professional, ja sigui per mitjà d'una persona física o d'una entitat. La comunitat autònoma gestiona aquestes prestacions a través d'un sistema que es denomina «xec servei».\nLa prestació per assistent personal té com a finalitat la promoció de l'autonomia de les persones en situació de dependència, en qualsevol dels seus graus. L'objectiu és contribuir a la contractació d'una assistència personal, durant un nombre d'hores, que faciliti al beneficiari l'accés a l'educació i la feina, com també una vida més autònoma en l'exercici de les activitats bàsiques de la vida diària. Amb l'acord previ del Consell Territorial de Serveis Socials i del Sistema per a l'Autonomia i Atenció a la Dependència, s'establiran les condicions específiques d'accés a aquesta prestació.\nEl servei de teleassistència té com a finalitat atendre els beneficiaris mitjançant l'ús de tecnologies de la comunicació i de la informació, i el suport dels mitjans personals necessaris en resposta immediata en situacions d'emergència o d'inseguretat, soledat o aïllament, a fi d'afavorir la permanència dels usuaris en el seu medi habitual. Pot ser un servei independent o complementari al d'ajut a domicili.\nEl servei d'ajut a domicili està constituït pel conjunt d'actuacions que es duen a terme al domicili de les persones en situació de dependència a fi d'atendre les seves necessitats de la vida diària. Aquestes actuacions les duen a terme entitats o empreses, acreditades per a aquesta funció, i poden ser els serveis relacionats amb l'atenció personal en la realització de les activitats de la vida diària i els relacionats amb l'atenció de les necessitats domèstiques o de la llar: neteja, bugada, cuina o altres. Aquests serveis només es poden dur a terme conjuntament.\nEl servei de centre de dia o de nit ofereix una atenció integral durant el període diürn o nocturn a les persones en situació de dependència, amb l'objectiu de millorar o de mantenir el millor nivell possible d'autonomia personal i donar suport a les famílies o persones cuidadores. En particular, cobreix, des d'un plantejament biopsicosocial, les necessitats d'assessorament, prevenció, rehabilitació, orientació per a la promoció de l'autonomia, habilitació o atenció assistencial i personal.\nTrobem centres de dia per a gent gran, per a menors de 65 anys, d'atenció especialitzada i els centres de nit. Parlem del servei d'atenció residencial el que ofereix una atenció integral i continuada, de caràcter personal, social i sanitari, que es presta en centres residencials, públics o concertats, tenint en compte la causa de la dependència, el seu grau i la intensitat de cures que necessiti la persona. Pot tenir caràcter permanent, quan el centre residencial sigui la residència habitual de la persona, o temporal, quan s'atenguin estades temporals de convalescència o durant les vacances, els caps de setmana i les malalties o els períodes de descans dels cuidadors no professionals.\nTrobem diferents tipus de centres residencials, la residència de gent gran en situació de dependència, els centres d'atenció a persones en situació de dependència, segons els diferents tipus de discapacitat.\nLa xarxa de centres està formada pels centres públics de les comunitats autònomes i de les entitats locals, els centres de referència estatals per a la promoció de l'autonomia personal i per a l'atenció i la cura de situacions de dependència, així com els centres privats concertats degudament acreditats, d'acord amb les condicions que estableixi cadascuna de les comunitats autònomes i tenint en compte de manera especial els centres corresponents al tercer sector (conjunt d'entitats, com ara associacions, fundacions, etc., que s'ocupen de dur a terme projectes d'acció social per mitjà de professionals i voluntaris).\nTots els centres i serveis que prestin serveis per a persones en situació de dependència han de disposar de l'acreditació de la comunitat autònoma corresponent.\nEls poders públics han de promoure la col·laboració solidària dels ciutadans amb les persones en situació de dependència a través de la participació de les organitzacions de voluntaris i de les entitats del tercer sector.\nUn d’aquests canvis és l’augment de l’envelliment de la població, degut a una baixa natalitat i a una major longevitat. Segons dades de l’IDESCAT (2013) l’any 2012 hi havia a Catalunya 1.265.442 persones majors de 65 anys, dada que representava el 17,44% de la població total; i es preveu que aquesta xifra augmenti fins al 19.20% l’any 2020. Aquest fenomen ha vingut acompanyat d’un sobreenvelliment, ja que la gent gran cada vegada és més gran, i ens trobem amb una franja de persones majors de 65 anys cada vegada més àmplia. Així, d’aquestes 1.265.442 persones majors de 65 anys, n’hi ha 410.000 que superen els 80 anys.\n“La cura informal constitueix la part invisible de l’iceberg del benestar, en el que la part visible correspon als serveis formals de provisió de cures” (Rogero, 2010)\nUn nou lideratge per a Vilanova i la Geltrú


Ja tenim aquí els projectes d'escultura per a la rotonda de Les Franqueses del Vallès.\nEtiquetes de comentaris: 2015_2016, 5è, fang\nLA ROTONDA: FANG i JAUME DE CÓRDOBA.\nJa comencen a emergir dels blocs de fang les primeres escultures per a una futura i fictícia rotonda del nostre poble.\nMaterial: principalment fang tot i que es poden afegir altres materials.\nTema: Les Franqueses del Vallès.\nLA CAIXA DE LLUMINS: RECULL DE RECORDS.\nUn munt de records...aquí us deixem uns quants exemples.\nEtiquetes de comentaris: 2015_2016, detall artístic\n“El diario de las cajas de fósforos”.\nPaul Fleischman Il·lustrador: Bagram Ibatoulline.\n«Tria l'objecte que més t'agradi i després t'explicaré la seva història.»\nA partir d’aquest conte hem creat la caixeta que teniu a les vostres mans. Una intervenció artística conjunta d’escola.\nMoments viscuts. Records compartits. Quin serà el vostre?.\na 4:26 Cap comentari:\nUna caixa, unes cintes pintades, un record i molta aquarel·la.\nEncara no us podem dir què és..però aquí us deixem més fotografies del procés artístic.\nDETALL ARTÍSTIC D'ESCOLA.\nUn curs més els infants de l’escola estan preparant un detall artístic per a les famílies. Detall que s’entrega el dia de la reunió pedagògica de curs. El curs passat vam sorprendre amb un missatge des del cor i aquest curs....haureu d’esperar a que els nostres petits i grans artistes acabin la seva intervenció artística.\nDe moment us deixem algunes fotos de part del procés.\nPAINTING THE PAPER. ENCÀRREC DE 6è\nMatisse in front of gouache-painted papers,\nDesprés de fer uns quants esbossos comencem a pintar el paper tal i com feia en Matisse per crear els seus cut-outs.\nNomés posant-nos en la seva pell i seguint les seves passes podem entendre aquest gran artista.\nEtiquetes de comentaris: 2015_2016, 6è, encàrrec\n5è I LA ROTONDA. FANG i JAUME DE CÓRDOBA.\nProjecte pendent de fa uns cursos. Ens convertim en petits arquitectes per crear una escultura d’una rotonda del nostre poble.\nA l’igual que l’artista Jaume de Córdoba la nostra escultura ha d’estar relacionada amb alguna aspecte de la nostra vila.\nEscultura de Jaume de Córdoba a la plaça de l'Ajuntament.\nL’escultura s’ha de crear casi íntegrament en fang: tot un repte!\nENCÀRREC ARTÍSTIC DE 6è\nLa Maria, coordinador de menjador, ens ha reunit a tots per explicar-nos l’encàrrec d’aquest curs: fer una intervenció artística a les parets del menjador.\nEstem molt il·lusionats i il·lusionades i ja hem començat a preparar els primers esbossos.\n5è i TAGXEDO\nTagxedo és una aplicació online gratuïta que ens permet crear núvols de paraules amb diferents formats visuals.\nA la pregunta Què és per vosaltres l’art? i Què voleu fer aquest curs 2015_2016?.\nAquestes són les respostes dels alumnes de 5è.\n“Decidim triar l’oreneta (ocell) com a símbol de llibertat.” 5èA\n“Decidim triar el núvol com a símbol de pujar ben alt .” 5èB\nEtiquetes de comentaris: 2015_2016, 5è, núvol de paraules\n6è i TAGXEDO\nA la pregunta Quins són els vostres records artístics de l’escola Camins? Aquestes són les respostes dels alumnes de 6è.\n“Decidim triar la mà com a símbol de l’empremta que deixem i que ens deixa l’escola.” 6èA\n“Decidim triar la petjada com a símbol de l’empremta que deixem o el camí recorregut.” 6èB\nEtiquetes de comentaris: 2015_2016, 6è, núvol de paraules\nL'any 1924 es va produir un fet que va representar un gran avenç.\nPer això, si passem davant dels nostres ulls moltes imatges fixesa gran velocitat, tindrem la sensació que aquestes imatges es mouen realment d'una forma contínua.\nA partir d'aquest descobriment es van succeir els invents que\nintentaven reproduir seqüències en moviment.\nNosaltres hem volgut crear diferents joguines òptiques i generar moviment a partir d'imatges fixes.\nZootrop, foliscopi, taumàtrop i fenaquistoscopi són paraules que ja formen part del nostre vocabulari artístic.\nEtiquetes de comentaris: 2014_2015, 6è, stopmotion\nART i PLATJA. PAISATGE I MARK ROTHKO.\nSi l'artista Mark Rothko estigués en aquest platja.\nCom pintaria allò que hi veu?\nNosaltres ens hem fet aquesta pregunta i hem començat a experimentar l'expressionisme abstracte que tant famós l'ha fet.\nCeres toves, paper de vidre i una mirada abstracte.\nEtiquetes de comentaris: 2014_2015, platja, tram4\nPREPARATS PER CANTÀNIA!\nEtiquetes de comentaris: 2014_2015, 5è\nENCÀRREC DE 6è. DEL REALISME A L'ABSTRACCIÓ.\nAquest curs els infants de 6è estan gravant un cd amb aquelles cançons que han triat com a representatives del seu pas per l’escola.\nDes d’art estem creant la caràtula i la galeta del cd transformant el nostre retrat realista en una obra abstracte.\nEtiquetes de comentaris: 2014_2015, 6è, encàrrec\nContinuem amb la preparació del material per a Cantània.\nPintura acrílica i cintes de pintor per decorar les caixes que necessitem.\nI si provem de mirar-nos entre nosaltres? Potser això ens ajuda a descobrir-nos.\nEls alumnes de sisè han fet aquest treball de descoberta del company vist des del darrere.\nHan entès i, potser algú ho ha experimentat, que la bellesa de quelcom depèn, i molt, de la mirada que hi dediquem. També la bellesa humana. I si la societat de la imatge ens proposa models de bellesa que només amb una mirada miop podem acceptar, llavors hem d’obrir bé els ulls.\nPer veure més i perquè ens vegin millor.\nEtiquetes de comentaris: 2014_2015, 6è, dibuix al natural\nODA A LA PACIÈNCIA I LA CONCENTRACIÓ.\nTHOMAS PAVITTE és un dissenyador gràfic neozelandès. Utilitza tècniques senzilles per crear obres molt complexes. Els seus dibuixos de punts units amb línies són admirats a tot el món. El 2011 va aconseguir el rècord no oficial pel dibuix d’unir punts més complex del món: una versió de la Mona Lisa amb 6239 punts numerats que el va portar a vàries setmanes de preparació i nou hores d’execució.\nUnir los 1000 puntos. Ciudades. Pavitte, Thomas. Editorial Blume.\nPRIMAVERA MATEMÀTICA SOTA EL NIVELL DEL MAR.\nAmb aquest suggerent títol hem treballat la perspectiva, el punt de fuga, els camps de tulipes holandesos i els edificis de la nostra població.\nUn projecte engrescador que cada curs sorprèn. Us deixem amb una petita mostra d’aquesta camps florits.\nCOMENCEM A PREPARAR CANTÀNIA.\nEn Khalil, un noi d’origen africà que fa poc temps que viu en una ciutat del sud d’Europa, està fascinat per una cosa que ha vist per primera vegada en la vida. És una bèstia gegant, un paisatge de llum i de colors, una extensió d’aigua increïble. És la mar Mediterrània, que durant milers d’anys ha estat lloc de trobada per a viatgers, comerciants, músics, poetes, emigrants... Un mar situat “entremig de les terres” que conté, simbòlicament, molts valors essencials de la cultura, de la natura, de la història i del nostre present. Al mar, tot s’hi escriu i tot s’hi esborra. El mar és la memòria del món.\nJAUME PLENSA I L'AUTORETRAT MATEMÀTIC.\nJaume Plensa és un dels artistes catalans amb més projecció internacional, que no para de treballar, amb encàrrecs arreu del món.\nDesprés d’una exhaustiva documentació al voltant de l’artista ens proposem crear el nostre autoretrat matemàtic acompanyant-nos de tot el que hem anant descobrint i aprenent d’aquest escultor.\nAquí us deixem els primers passos del procés.\nTambé us afegim el capítol 4 (La bellesa) del programa sobre arts visual i plàstiques “Blanc sobre blanc” del canal 33. Capítol dedicat a en Plensa.\n'Blanc sobre blanc'. Capítol 4 : Jaume Plensa - La Bellesa - - Bellesa\nEtiquetes de comentaris: 2014_2015, 6è\nART I PROJECTE: CERÀMICA GREGA.\nLa ceràmica grega és el conjunt de recipients i altres objectes de ceràmica que es van fer a l'antiga Grècia, que van rebre diferents tipus de decoració pintada i que, en ser un material que resisteix el pas del temps, forneix una gran quantitat de material i informació al registre arqueològic.\nEns acompanyem del conte Los besos de Hércules de Clara Piñero-Rocío Martínez per deixar volar la nostra imaginació cap a l'Antiga Grècia.\nEtiquetes de comentaris: 2014_2015, 5è, art i projecte\nMIREM PER LA FINESTRA.\nUna gran finestra. Un gran paisatge. Una obra d’art. Ens hi fixem i treballem la pintura al natural.\nDe rectangular a rodó. De paisatge a acrilic. De natura a llana.\nEtiquetes de comentaris: 2014_2015, 5è, dibuix al natural\nSTOPMOTION. L'aventura de fer moviment a partir d'una imatge fixa.\nEls alumnes de 6è ens hem atrevit a fer stopmotion.\nUna tècnica d'animació que consisteix a capturar fotografies consecutives d'un objecte movent-lo una mica entre fotografia i fotografia de manera que visualitzant-les ràpidament sembla que l'objecte es mogui.\nHem practicat l'animació d'objectes i la pixel·lació (animació de persones). Hem après moltíssim i estem molt engrescats i animats per continuar fent animacions d'aquest tipus.\nHem creat 21 projectes utilitzant 2.329 fotografies en total.\nIniciació a la videoanimació. from Marco on Vimeo.\na 1:59 1 comentari:\nSTOPMOTION. L'aventura de fer moviment a partir d'...


Curs: Com gestionar les emocions en situacions de conflicte | Consell Comarcal del Maresme\nInici Maresme servei d'emprenedoria Formació - Emprenedoria Curs: Com gestionar les emocions en situacions de conflicte\nCurs: Com gestionar les emocions en situacions de conflicte\nEls conflictes són habituals en tot col·lectiu i l’entorn laboral no és una excepció. En aquest curs que ofereix així com saber reconduir les emocions generades en una situació de conflicte, i alhora conèixer les eines per gestionar els conflictes que es generen en l´entorn professional, ja sigui dins l’equip de treball, amb els clients i/o amb els proveïdors. Els assistents aprendran a gestionar les diferències d’una forma efectiva.\n-Conèixer els tipus de conflictes, els seus condicionants i com afecten a les emocions en la seva resolució.\n-Aprofundir en el concepte d´Intel·ligència emocional per aplicar-lo a la Resolució de conflictes.\n-Conèixer els estils de comportament que s´adopten davant de conflictes.\n-Conèixer eines que facilitin la resolució de conflictes en l´entorn professional.\n-Tècniques de Coaching aplicades a la Gestió dels conflictes.\nReferència T/HD55 Públic Emprenedors, Autònoms i Públic en general Modalitat Presencial Dates: Dies 7, 9, 14 i 16 de novembre de 2016 Horari De 15.00h a 19.00h Hores 15 hores Lloc Maresme Centre de Negocis (Consell Comarcal del Maresme) – Edifici just davant la RENFE de Mataró Població Mataró Dates d’inscripció 2016-10-20 Data fi d’inscripció 2016-11-05 Nombre de places Limitades Com s’ha de fer la inscripció\nLa inscripció només serà vàlida en el moment que s’aporti justificant del pagament realitzat i fotocòpia del DNI /NIE\nCost 30,00 € Curs subjete a Preu Públic (segons Ordenança n.22 del CCM, del 21 de Maig de 2016 Forma de pagament Un cop realitzada la inscripció, es farà arribar via mail, la carta de pagament del Preu Públic. Entitat que realitza la formació Consell Comarcal del Maresme Contacte\nOrganitzen i col·laboren: El Consell Comarcal del Maresme programa aquest curs amb el suport de la Diputació de Barcelona\nArticle anteriorJordi Mir assistirà a la presentació dels resultats de digitalització de la premsa històrica local i comarcal.\nArticle següentInscripció al curs: Com gestionar les emocions en situacions de conflicte


Detingut per atracar a una persona d'avançada edat en un caixer d'Alcoi\nEl lladre va amenaçar a la víctima amb un objecte punxant\ndimarts, 17 de desembre 2019 - 14:05h\nEl lladre va amenaçar a la víctima amb un objecte punxant | PIXABAY\nUn home, de 46 anys i amb multitud d'antecedents policials, ha sigut detingut per, presumptament, haver atracat amb un objecte punxant a una persona que en eixe moment estava traent diners d'un caixer en una sucursal bancària d'Alcoi, en la comarca de l'Alcoià (Alacant).\nLa Policia Nacional ha informat este dimarts en un comunicat de l'arrest del suposat autor del robatori, comés a finals de novembre passat.\nEl sospitós, d'origen espanyol, va obligar a la víctima, de 64 anys, a que traguera tots els diners que poguera del caixer, 600 euros, i va eixir fugint després de conseguir el seu botí.\nEl visionat de les imàtgens captades per les càmeres de seguretat de l'oficina financera i altres proves recaptades van permetre als agents identificar a l'atracador, qui va ser localitzat i capturat dijous passat baix l'acusació d'un delicte de robatori amb violència, després d'alguns dies de busca.\nSegons la nota de premsa de la Comissaria Provincial, l'arrestat «ja comptava amb antecedents policials per fets similars» i ha passat a la disposició del jutjat de guàrdia d'Alcoi.\n"Troben restes biològiques en casa del sospitós de matar a Marta Calvo" "Menor amb discapacitat, en estat greu en caure per la finestra de l'escola en Alacant"


Els pericos ja tenen una distància de quatre punts respecte al segon\n2 min. Barcelona 23/10/2011 21:26\n260x366 L'Espanyol B, intractable / JOSEP MARIA TORRENT L'Espanyol B, intractable / JOSEP MARIA TORRENT\nEl líder de la categoria ha demostrat els motius que el porten a ocupar aquesta posició. En el duel de primer contra segon, l'Espanyol B ha golejat per 4-0 el Terrassa. El conjunt dirigit per Raúl Longhi ha fet tres dels quatre gols al tram final de la segona part. Cristian Alfonso, per partida doble, Cristian Gómez i Thievy han estat els autors de les dianes. El Terrassa ha caigut a la quarta plaça.


Apartment Silo 19 Silo Croàcia - Ofertes d'hotels amb els MILLORS DESCOMPTES EN LÍNIA\nMés informació sobre Apartment Silo 19\nSi el que està buscant és per un hotel ben situat a Silo, no busqui més enllà de Apartment Silo 19. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Apartment Silo 19 asseguren una estada plaentera als seus clients. Les carecterístiques més important de l'hotel inclouen habitació familiar.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Apartment Silo 19 és una selecció idònia per a la vostra estada a Silo.


Redacció Vilanova i la Geltrú 04-12-2018 16:53 Lectures 1295\nLes biblioteques de Vilanova, pioneres en iniciatives per a la inclusió de tots els públics. Ajuntament de Vilanova\nVilanova i la Geltrú va acollir ahir les segones jornades de Biblioteques Inclusives de Catalunya. Més d'un centenar de representants de les biblioteques del país van compartir experiències i projectes per facilitar l'accés a la lectura de les persones amb alguna discapacitat o dificultat física o social.\nLa regidora de Cultura, Adelaida Moya, va obrir les jornades explicant l'aposta de les biblioteques de la ciutat per la inclusió, amb experiències com els clubs de lectura fàcil, el club de lectura en veu alta adreçat a persones invidents o l'hora del conte en llenguatge de signes. Moya també va fer referència a l'adequació dels edificis per facilitar l'accés a tothom, "hem de posar el focus en idees amb clau inclusiva, en les polítiques publiques fermes per la inclusió, treballar per la cohesió social, per una ciutat forta".\nLa directora general de Cooperació Cultural, Àngels Ponsa, que va ser a l'obertura de la Jornada, va destacar la "dimensió social de la cultura", i va fer referència a l'informe anual del Consell Nacional de la Cultura i de l'Art (CoNCA) que marca com un dels seus objectius "promoure l'accessibilitat a espais i programacions culturals".\nEn la mateixa línia es va expressar l'alcaldessa de VNG, Neus Lloveras, que va dir que "estem intentant anar a la velocitat que la ciutat necessita, independentment de les lleis". L'alcaldessa va expressar la seva voluntat que "tothom a la ciutat tingui les mateixes oportunitats en tot".\nAl llarg del dia es van posar damunt de la taula qüestions com ara com fer accessibles les biblioteques als diferents col·lectius o com organitzar una activitat inclusiva.\nEl projecte de Biblioteques inclusives va néixer amb l'objectiu d'establir uns mínims per aconseguir que totes les biblioteques públiques catalanes siguin espais inclusius, no només per complir amb el marc legal i teòric, sinó per donar oportunitats de futur a totes les persones amb discapacitat i garantir així la seva plena inserció a la societat.\nLes biblioteques participants treballen per elaborar unes pautes bàsiques per a totes les biblioteques públiques de Catalunya. Es tracta d'un projecte impulsat pel Servei de Biblioteques de la Generalitat de Catalunya i en el qual la Xarxa de Biblioteques Municipals de Vilanova i la Geltrú participa activament des dels seus inicis.


EL BIBLIOBÚS COMENÇARÀ A FUNCIONAR A LA PLATJA DE GANDIA DIVENDRES FINS AL 28 D'AGOST - Diari Serpis\nEL BIBLIOBÚS COMENÇARÀ A FUNCIONAR A LA PLATJA DE GANDIA DIVENDRES FINS AL 28 D’AGOST\nEl regidor delegat de Cultura, Joan Muñoz; i el tècnic Cap de les Biblioteques de la ciutat, Toni Ordiñana, han informat de l’inici del servei de Bibliobús este divendres a la platja, i la creació d’una extensió bibliotecària a l’hospital.\nDes d’este dimarts mateix, l’Hospital Francesc de Borja disposa d’una extensió bibliotecària que estarà dirigit als pacients de Pediatria de Consultes Externes. La dotació, d’al voltant d’un centenar de llibres infantils i juvenils, s’ha ubicat a la sala d’espera. D’aquesta manera, els menors que acudixen acompanyats dels seus familiars a les consultes poden fer ús d’aquest material mentre esperen a ser atesos pel personal sanitari. A més, s’han preparat llibres perquè els pares o acompanyants dels nens puguen gaudir de la lectura.\nEl fons literari serà renovat de manera periòdica perquè els usuaris de l’hospital no tinguen sempre els mateixos llibres.\nJoan Muñoz ha destacat que «és una iniciativa de la xarxa de biblioteques de Gandia que té com a objectiu facilitar l’accés a la lectura i fer les esperes entre consultes més suportables per a tothom. Vull agrair la col•laboració de l’hospital que des del moment de presentar-los la idea es van bolcar amb la iniciativa» mentre que Toni Ordiñana va explicar que «fa temps que vam decidir apropar els serveis de la biblioteca a tots els públics i pensem que l’Hospital era un dels emplaçaments adequats. D’aquí a uns mesos valorarem els resultats per adaptar-los als usuaris».\nEn la mateixa línia d’apropar la lectura a tota la població, el regidor de Cultura ha informat que aquest divendres es posarà en marxa el servei de Bibliobús a la platja de Gandia que romandrà en funcionament fins al 28 d’agost. Seran tres els punts on els usuaris i visitants podran retirar els llibres: esplanada del Club Nàutic, carrer Castella i Lleó i carrer Galícia des de les 17.00 fins a les 21.00 hores.\nMuñoz ha destacat que aquelles persones que ho desitgen, podran tramitar el carnet en el mateix autobús i que la resta d’usuaris de la xarxa de biblioteques municipals podran fer ús del servei amb el seu carnet habitual.\nValoració de l’ampliació de l’horari a les biblioteques\nEl regidor de Cultura ha valorat els resultats de la iniciativa que va finalitzar el 24 de juny. En total han estat 2.211 persones les que han fet ús del servei. Muñoz s’ha basat en les estadístiques del departament per valorar el servei i ha destacat que l’ampliació del servei a 24 hores no ha calgut perquè les dades d’usuaris en el tram horari de 22.00 a 24.00 hores patien un descens notable havent-hi dies en què sol 8 persones l’utilitzaven.


Un atleta recorrerà de nou la N-II pel «Repte contra el càncer Barcelona-Girona» - Diari de Girona\nUn atleta recorrerà de nou la N-II pel «Repte contra el càncer Barcelona-Girona»\nEl protagonista serà Adrià Cruz, un corredor de 19 anys, que preveu fer-ho en unes quinze hores\nPer segona vegada, un atleta recorrerà de nit 120 quilòmetres de l'antiga carretera Nacional II en la segona edició del «Repte contra el càncer Barcelona-Girona» de l'AECC-Catalunya contra el Càncer Girona. Serà el dissabte 6 de febrer, i servirà per recollir fons per a la investigació contra la malaltia i commemorar el Dia Mundial Contra el Càncer i el Dia Mundial Contra el Càncer Infantil, que se celebren el 4 i 15 de febrer, respectivament.\nEl protagonista serà Adrià Cruz, un corredor de 19 anys, que preveu anar de Barcelona a Girona en unes quinze hores. Cruz ha participat en l'Oncotrail, va completar una Ironman, i ja va fer el mateix repte l'any passat, com a homenatge a una persona del seu entorn que va patir càncer.\nLa Cursa-Repte contra el Càncer sortirà des de la Plaça de Catalunya de Barcelona a les 17:30 hores del 6 de febrer i arribarà a Girona, també a la Plaça de Catalunya, a les 11 del matí de diumenge 7.\nEl corredor passarà per tots els municipis de la carretera nacional II que formen part de la ruta Barcelona a Girona, i en tot moment rebrà suport d'un cotxe d'assistència. El repte es podrà anar seguint a través de les xarxes socials de l'Adrià, Twitter i Instagram (@adriazurc).\nPer aconseguir donatius amb motiu d'aquest repte, es comercialitzen unes polseres amb el color verd corporatiu de l'associació, que es poden adquirir per 5 euros a la seu de l'AECC-Catalunya contra el Càncer Girona.\nEl diumenge dia 7 de febrer, coincidint amb l'arribada del corredor del «Repte Contra el Càncer Barcelona-Girona», es durà a terme la segona edició de la Cursa contra el Càncer per conscienciar la població sobre la importància dels hàbits saludables: no fumar, dieta equilibrada, fer exercici físic, etc.\nL'organització preveu que hi participin un miler de persones. Hi haurà diverses modalitats, adaptades a tot tipus de corredors: una caminada de 5 quilòmetres (sortida a les 9 del matí, per 8 euros), cursa infantil (sortida a les 9.30, preu de 5 euros), cursa de 2,5 quilòmetres (sortida a les 10, per 8 euros) i de 5 quilòmetres (sortida a les 11, per 10 euros).\nLes inscripcions es poden fer al web de l'AECC de Girona.


ERC-JpT i PSC acorden els pressupostos municipals per al 2021 de més de 19 milions d'euros\nLa CUP Torelló-Som Poble i JxCat hi van votar en contra perquè se centren "en l'urbanisme i no en les persones".\nPublicat 22/12/2020, Torelló - Política\nL'Ajuntament de Torelló va aprovar dilluns al vespre els pressupostos municipals per a l’exercici del 2021 que pugen a 19.622.845 milions d’euros i ho va fer amb el vot a favor d'ERC-Jpt i PSC. La CUP Torelló-Som Poble i JxCat hi van votar en contra. La regidora d’Hisenda, Elisabet Viñas, va explicar que “més de 13 milions es destinen a la despesa ordinària i 6 milions a inversions”. Els objectius prioritaris d’aquest pressupost “són l’atenció a les persones i la reactivació econòmica derivada de la Covid-19”. També va afegir que “aquest pressupost expansiu, sense pujar impostos, és possible perquè no està limitat per la regla de la despesa, per primer cop en molts anys; perquè s’ha fet una planificació a mitjà termini i pel control de les despeses i per l’aplicació de forma planificada i estudiada dels romanents de què disposa l’ajuntament”. El pressupost, va continuar, “parteix "dels eixos del programa de l’equip de govern: el Torelló Social, el Sostenible, el Net i Endreçat, l’Actiu i el Pròsper", juntament amb una mirada específica per la Covid-19. En relació als efectes de la Covid-19, “es reforçaran els ingressos del pressupost inicial amb 500.000 euros més provinents de romanent i que es destinaran a les partides d’atenció a les persones i els col·lectius que puguin requerir més necessitats”. El projecte més important i prioritari per l’equip de govern és el complex sociosanitari. Viñas va dir que “hi estem treballant intensament des del primer dia d’entrar a govern amb tots els agents implicats tant pel què fa a la definició del projecte com en la seva ubicació”, però que de moment “la fase en la que es troba el projecte no ens permet fer la inversió en aquest exercici”. També va ressaltar la redacció del pla local d’habitatge, amb 100.000 euros per la compra d’habitatges socials, més horts socials i l’inici del projecte de camins escolars segurs de l’escola Marta Mata. També contempla la instal·lació de plaques fotovoltaiques a l’escola Vall del Ges dotada amb 32.000 euros, 100.000 euros per a la millora d’enllumenat públic i substitució Led que sumarà un total de 200.000 euros amb el PUOSC, redactar un projecte de carril bici o la segona campanya del lloguer del vehicle elèctric. Alhora va destacar la primera fase de la urbanització de l’Avinguda Pirineus; millores i substitucions de clavegueram; millora en asfaltat de carrers i voreres com la ronda Pollancredes, carrer Collsacabra, carrer Progrés i Avinguda Montserrat; el Pla d’Accessibilitat dotat amb 100.000 euros; o millores a les rotondes. També es destinaran 115.000 euros en el manteniment i millores al cementiri, 400.000 euros al mnteniment de parcs i jardins o 60.000 euros a la millora de parcs i a desenvolupar el Pla Director del Verd Urbà. Altres projectes destacats són el Centre Cultural al Club dotat amb 1 milió d’euros i amb la previsió de destinar-hi la subvenció de la Diputació de Barcelona provinent del Pla General d’Inversions. En una primera fase, s’hi ubicaria l’escola de música. Pel que fa a la nau de carrossaires, la regidora d’Hisenda va dir que “aquest 2020 hem fet una modificació de pressupost per valorar la possibilitat real d’adquirir la nau de Can Cata valorada en 710.000 euros”. De fet, aquest dimecres “hi ha convocada una reunió amb els representants de les colles carrossaires i els grups polítics per parlar-ne”. Per altra banda, es preveu una partida de 380.000 euros destinats a vestidors i climatització de la sala polivalent, l’adequació de la pista d’atletisme; i instal·lació del parc de workout al parc del Barri de Montserrat, amb la construcció de la pista esportiva, els jardins i la zona de muntanya bosc. Alhora es preveu destinar 30.000 euros a adequar la caseta dels jardins de Can Parella o la remodelació del Teatre Cirvianum.\nEl regidor del PSC, Joan Carmona, va començar la seva intervenció dient que “aquests no són els nostres pressupostos”, però que “després de tres setmanes de reunions intenses i negociacions” s’han incorporat les seves propostes. Comparteixen projectes com són acabar les obres pendents de l’antic camp de futbol del barri de Montserrat , fer la connexió des del passeig de la Vall del Ges al polígon Mas Les Vinyes, les ajudes socials o el centre sociosanitari, entre altres. Per la seva banda, la portaveu de JxCat, Neus Codina, va dir que els pressupostos “són completament aliens a la realitat que ens ha abocat la crisi del Covid-19, ja que no estan dirigits ni a facilitar la creació de llocs de treball, ni a oferir una resposta d'urgència a aquelles persones i activitats que més malament ho puguin estar passant, sinó que són uns pressupostos on la partida d’urbanisme augmenta en un 600% en detriment de les partides de benestar social, educació, igualtat i joventut, que disminueixen”. El grup discrepa amb els comptes del 2021 perquè “tenen una mirada urbanística i no cap a les persones”. JxCat considera que el centre cultural del Club “no és un projecte prioritari” i cal buscar espai per l’Escola de Música “en espais municipals”. Codina va dir que “en tota negociació, totes les parts han de cedir” i que “aquesta no ha estat la realitat, ja que l’equip de govern no ha entrat en la negociació i s’ha mantingut en la integritat de la seva proposta”. La regidora va justificar el seu vot en contra perquè els pressupostos “disminueixen les partides de benestar social, educació, joventut o informàtica, i en canvi, s’incrementen considerablement les partides d’infraestructures i urbanisme”. Des de la CUP Torelló Som Poble, Francesc Manrique, va manifestar que els pressupostos “són continuistes amb els de l’any passat” i, per tant, “continuistes amb els de l’anterior equip de govern”. Segons el cupaire cal trencar amb l’inèrcia que es porta des de fa anys i que “s’haurien de centrar més que mai en polítiques socials perquè ningú es quedi enrere” i que “s’ha perdut una gran oportunitat”. Igual que JxCat considera que “les partides més grans es destinen a ciment” i considera que hi ha mancances pressupostàries en Educació, Habitatge, Benestar Social, Polítiques d’Igualtat o Participació Ciutadana. També va lamentar que només es destinin 9000 euros a la promoció de polítiques d’igualtat. Francesc Manrique va comentar que les poques de les propostes presentades\nFinalment, l’alcalde, Marçal Ortuño, va intervenir dient que són uns pressupostos “ambiciosos” i “el repte és fer-los més eficients”. La prioritat, segons va explicar, “no és altre que continuar atenent les conseqüències de la pandèmia”. Ortuño va celebrar també l’acord amb el PSC “que ens va presentar deu propostes sense enrocar-se”.\nTorelló prorroga un any la gestió del servei públic de neteja viària\nLa CUP Torelló-Som Poble es va abstenir i va criticar la manca de planificació per part de l'equip de govern.\nTorelló aprova la cessió del contracte de gestió del servei públic d'aigua i sanejament\nEl Consell Comarcal avança en la incorporació del gerent de l'empresa Osona Aigua i la seva futura entrada en funcionament.\nJa es poden presentar al·legacions per ser membre d'una mesa electoral\nEs poden presentar fins a un màxim de 7 dies després de rebre la notificació.


El Consorci donarà a conèixer al públic visitant del SIL...\nEconomia i empreses El Consorci ha donat a conèixer als visitants del SIL les seves iniciatives més tecnològiques\nEl Consorci ha donat a conèixer als visitants del SIL les seves iniciatives més tecnològiques\nEconomia i empreses 28/06/2019 08:00\nEl Consorci de la Zona Franca de Barcelona ha donat a conèixer al públic visitant del Saló Internacional de la Logística les seves principals iniciatives de transformació tecnològica empresarial, per la qual cosa ha preparat un seguit d’activitats especials en el seu stand corporatiu.\nDurant els tres dies que ha durat l’esdeveniment, s'ha pogut experimentar un “Viatge Virtual al DFactory 4.0” al stand corporatiu (D462) del palau 8 de Fira, per mitjà d’unes ulleres de realitat virtual augmentada que ha utilitzat el públic que s'ha inscrit a l’experiència per conèixer la nova fàbrica del segle XXI.\nEl Consorci ha iniciat ja les obres de la nau tecnològica DFactory 4.0 de 17.000 m2 en els antics terrenys de SEAT a la Zona Franca, que acollirà activitats tecnològiques i d’innovació per a la indústria, amb una inversió en una primera fase de més de 17 milions d’€. La visita virtual ha donat a conèixer l’aspecte que tindrà aquest centre tecnològic que en la fase final arribarà als 70.000 m2.\nEl saló ha divulgat les prestacions de la incubadora d’impressió 3D inaugurada el passat mes de febrer a la Zona Franca, el 3DFactory Incubator. En el mateix stand corporatiu D462 ha tingut lloc la conferència “3DFactory Incubator, una realitat al teu servei”, amb la participació d’empreses “incubandos” i representants de la Fundació Leitat, encarregada de la gestió d’aquest centre tecnològic.\nEl públic interessat en les noves perspectives productives que obre la impressió 3D, ha tingut una nova ocasió per a conèixer el centre d’altes tecnologies de manufactura additiva amb la conferència “3DFactory Incubator: fabricació 3D, el que està per arribar” també amb la presència dels impulsors del centre tecnològic finançat amb fons FEDER i amb el suport de la Fundació INCYDE.\nPer últim el Saló SIL i eDelivery Expo&Congress han celebrat l’acte de lliurament dels seus Premis a la Millor Innovació al stand del Consorci, amb la presència del delegat Pere Navarro, i han distingit als expositors innovadors del saló logístic i al millor expositor del saló de l’última milla, així com a la seva millor start-up.


La Generalitat descarta escales de creuer a Palamós aquest any\n30/06/2020 Serveis - Jordi Rodríguez\nLa pandèmia del coronavirus ha sacsejat el sector dels creuers a nivell mundial.\nLa Generalitat descarta definitivament que aquest any hi hagi cap escala de creuer turístic al port de Palamós. La del 2020 havia de ser una temporada de rècord amb 55 escales de vaixells i 59.000 passatgers. La pandèmia del coronavirus ha sacsejat el sector dels creuers a nivell mundial i la Mediterrània no ha estat cap excepció. El conseller de Territori i Sostenibilitat, Damià Calvet, diu, però, que això no vol dir que es deixi de treballar per promocionar el port de Palamós com a punt d’escala d’aquest tipus de trànsit.\nLa campanya de creuers d'aquest 2020 a Palamós havia d'engegar a l'abril, però les mesures de prevenció del contagi del coronavirus ho van impedir. Des d'aleshores, i en un lent degoteig, Ports de la Generalitat ha anat informant de la progressiva anul·lació de les 55 escales previstes. Fins que ahir, en la visita que va fer a Palamós, el conseller de Territori i Sostenibilitat del govern català, Damià Calvet, va descartar definitivament que aquest any pugui venir cap creuer.\nCalvet creu que cal treballar ja en la temporada de creuers de l'any que ve. Va recordar, en aquest sentit, que Palamós acollirà el maig del 2021 l'Assemblea General de l’Associació de ports de creuers a la Mediterrània, Medcruise, que ja s'havia de fer aquest any. La Generalitat posa de relleu que en aquest fòrum es programa tota la temporada de creuers, i que això pot suposar un reforç de cara a anys vinents.\n31/07/2020 - El Rumb(A)Palamós 2020 diu adéu amb Mabel Flores i una bona resposta del públic\nL'actuació de Mabel Flores posa avui el punt i final a la setena edició del festival...\n22/05/2020 - Serveis Ja s'han cancel·lat 2 de cada 3 escales de creuer per a aquest any\n16/04/2020 - Serveis Es cancel·len les escales de creuer del mes d'abril i el 80 per cent de les del maig


Mentee coneix mentor gràcies al SMP | Universitat Abat Oliba CEU - Graus\n🎓 Mentee coneix mentor gràcies al SMP\nPer segon any, el Servei d'Estudiants de la Universitat ha posat en marxa el Student Mentoring Programme. La idea és senzilla: que l'estudiant de primer any pugui comptar amb un alumne de tercer o quart que li serveixi de guia en els seus primers passos de vida universitària.\nComienza: dijous, 23 de setembre de 2021 a las 13:30h\nFinaliza: dijous, 23 de setembre de 2021 a las 15:00h\nMentee coneix mentor gràcies al SMP\nL'estudiant veterà té l'avantatge d'haver passat fa uns anys per les mateixes situacions i incerteses que ara tenen els nous estudiants. Ningú més ben qualificat per a oferir orientació.\nA través del SMP, s'han inscrit un bon nombre de mentors (veterans disposats a compartir el valor de la seva experiència) i de mentees (alumnes de primer que reclamen aquesta ajuda). Ara només falta concretar el binomi: ajuntar al mentee amb el seu mentor.


Odlo Blaze Ceramiwarm Pro Negre comprar i ofertes a Trekkinn\nBlack Melange Black Melange Black Melange Black Melange Black Melange Black Melange\nOdlo - Roba home - Dessuadores\nDescripció Odlo Blaze Ceramiwarm Pro\nAtenteu amb escalf i confiança les pujades i les muntanyes de muntanya aquest hivern amb la jaqueta Blaze Ceramiwarm Pro per a homes. Fabricat amb teixits avançats de Ceramiwarm super suaus, augmenta la temperatura corporal alhora que ofereix una transpirabilitat excel·lent. Disposa de butxaques tancades com al braç i al pit, és fàcil guardar guants i objectes de valor quan es trobi. Els forats pràctics i els panells ergonòmics de les espatlles també permeten un màxim confort quan es porten sota una capa exterior. Disponible en quatre colorits elegants, trobareu fàcilment el vostre equip hivernal. Porta la teva actuació a l'aire lliure al següent nivell en aquesta temporada freda amb la jaqueta d'hivern Blaze Ceramiwarm ODLO per a homes.\nButxaca de braç lligat\nTeixit principal: 100% poliéster Teixit principal 2: 86% poliéster, 14% revestiment d'elastà: 100% poliéster Inserció I: 100% poliéster\nCeramiwarm és una tecnologia d’escalfament activa, que escalfa la pell fins a 3 ° C mitjançant la calor ambient i l’energia del propi cos. Es caracteritza per tenir una gran comoditat i lleugeresa.\nNo esperis més i compra Odlo Blaze Ceramiwarm Pro amb el millor servei d’enviament i el preu més baix. A més, a trekkinn trobaràs altres Dessuadores a la categoria de Roba home per completar la teva compra i el teu equipament. Compra Odlo Blaze Ceramiwarm Pro i ho rebràs a casa molt aviat. Dóna un cop d’ull a les ofertes de Dessuadores i aconsegueix les millors gangues.\nCaracterístiques Odlo Blaze Ceramiwarm Pro\nTecnologias Odlo Blaze Ceramiwarm Pro\n$ 118.59 $88.99


Uns 392 abonats continuen sense llum a Catalunya a causa del temporal\nActualitzat 11/01/2021 09:34 CET\nTARRAGONA, 11 gen. (EUROPA PRESS) -\nUn total de 392 abonats continuen sense llum a diversos municipis catalans per les avaries que ha provocat la borrasca Filomena segons les dades d'aquest dilluns a les 7.00 hores, han informat Endesa i Protecció Civil de la Generalitat.\nEntre els municipis amb més afectacions a la xarxa elèctrica es troben les localitats tarragonines de Capçanes (288 abonats), Falset (19), l'Ametlla de Mar (18), el Molar (18), Arnes (11), Marçà (11).\nDurant tota la nit i matinada s'ha treballat per resoldre les incidències i col·locar grups electrògens a Caseres, el Lloar, el Masroig, els Guiamets, la Bisbal de Falset, el Molar (Tarragona)i Montferrer i Castellbò (Lleida); i s'han instal·lat un total de 18 grups d'electrògens.\nEndesa ha informat que l'acumulació de neu de diumenge "va dificultar molt i va fer impossible accedir a alguns punts de maniobra", però ha destacat que a la tarda van resoldre bona part de les incidències i es van reduir les afectacions.\nDurant l'episodi s'han activat 156 equips i un dispositiu d'unes 370 persones, entre les quals personal de camp, tècnics i dels centres de control, i s'ha treballat en coordinació amb el Cecat i els ajuntaments per obrir l'accés a les instal·lacions i prioritzar l'alimentació dels subministraments.


First Lego League | La Clau -Revista gratuïta del Maresme\nEl passat diumenge dia 25 de febrer, un grup de nois i noies de 10 a 16 anys, estudiants dels dos instituts de Vilassar de Mar, el Pere Ribot i el Vilatzara, varen guanyar el campionat de robòtica First Lego League al Cosmocaixa de Barcelona i estan classificats per a la gran final estatal que tindrà lloc a Logronyo els dies 10 i 11 de març.\nPer aquesta edició, la de 2018, els alumnes dels Marrecs de Vilassar s’havien d’enfrontar al repte que marcava l’organització de la First Lego League: ginys relacionats amb el món de l’aigua, i després de mesos d’intens de treball de recerca, varen presentar el seu Ekonomic H2O. Un robot, amb peces de lego, destinat a reaprofitar els envasos de vidre.\nA Vilassar de Mar hi ha un enorme planter relacionat amb el món de la robòtica.\nEls Marrecs ja han estat presents en finals nacionals i en alguns esdeveniments internacionals.


Jáuregui afirma que el PSOE hauria d´escoltar les demandes dels indignats - Diari de Girona\nJáuregui afirma que el PSOE hauria d´escoltar les demandes dels indignats\nMADRID | OTR PRESS/DDG Ramón Jáuregui, titular de Presidència, escolta les peticions del 15M. Com a prova d'això, va fer un gest de complicitat indignat en una intervenció a Barcelona i va afirmar que l'economia no ha de funcionar només segons els designis de Wall Street. Des del seu punt de vista, els governs han de recuperar el seu protagonisme i engegar una nova cultura de la fiscalitat, basada a combatre els paradisos fiscals, perquè "s'estan produint quantitats immenses d'evasió". Tant ell com altres membres de la cúpula de l'Executiu i de l'oposició van plantejar la possibilitat de portar a la política algunes reivindicacions del moviment. "Ens equivocarem tots si entenem que això és una emprenyada d'uns joves que surten al carrer perquè no tenen una altra cosa a fer", va afirmar Javier Rojo, president del Senat.\nLa crisi és, a ulls de Jáuregui, una oportunitat perquè la política governi sobre l'economia i el mercat, de manera que els executius recuperin el seu protagonisme a l'àrea financera i deixin de funcionar només segons els dictàmens de Wall Street. És una cosa que també plantegen els fills del 15M, va explicar durant unes jornades dels socialistes europeus a Barcelona.\nPer altra banda, Acampada València ha organitzat una "marxa popular indignada" a peu que va sortir ahir cap a Madrid i que té previst completar en 34 dies més de 500 quilòmetres per visitar 29 poblacions en les quals explicaran el moviment i celebraran assemblees per recollir les demandes de la població. Indignats de ciutats, pobles i barris propers a València es van reunir diumenge a la plaça de l'Ajuntament i van pactar les condicions en què es portaria a terme la marxa.


L’emprenedoria, germen de la industrialització a Catalunya: la Fàbrica Bonaplata | Món Empresarial\nPer Món Empresarial el 23 de juliol de 2015 Món Global Història del Món\nL’any 1832 inicia la seva activitat a Barcelona la Fàbrica Bonaplata de filats, teixits i estampats, la primera moguda per màquines de vapor de tot l’estat. La seva creació suposarà un pas important en la industrialització de Catalunya, un procés, però, que ja s’havia iniciat el segle anterior amb la fabricació dels teixits estampats anomenats indianes (i que rebien el seu nom per la seva procedència original de l’Índia). La Bonaplata serà impulsada, no sense dificultats, per tres emprenedors catalans disposats a aportar les darreres innovacions internacionals a la industria del país. Però la fàbrica tindrà una vida efímera: en el convuls i revolucionari estiu de 1835 serà incendiada.\nAl segle XVIII Barcelona és un pol important de comerç i de manufactura d’indianes a Europa; aquests teixits envaïen els mercats per la seva estètica, netedat, comoditat i pel fet de tenir un preu més barat que la llana. D’aquesta manera, el Mediterrani recobra importància comercial i, de retruc, Catalunya se’n beneficia (i és que el comerç directe amb Amèrica, monopoli de Castella a Cadis, no s’obrirà fins al 1778).\nAixí, a la dècada de 1730 s’inauguren les primeres industries d’indianes a Barcelona. Aquest és un fet destacat perquè, mentre que d’altres territoris s’especialitzen en l’estampat, llocs com ara Anglaterra i Catalunya assumiran tot el procés productiu, posant les bases de la industrialització.\nDe fet, a finals del segle XVIII i inicis del XIX ja es comencen a introduir màquines de filar mecàniques angleses -jenny, water, mule-, així com les berguedanes autòctones, mogudes per vògits i rodes hidràuliques. I el 1805 els fabricants Pau i Jacint Ramon, de Barcelona, compren una primera màquina de vapor per bombar l’aigua del Rec Comtal i moure les filadores mecàniques.\n(Esquerra) La vaga de Robert Koehler, 1886. Deutsches Historisches Museum.\n(Dreta) Teler mecànic en una fàbrica de cotó a Lancashire, Anglaterra, 1835\nEn aquest context, un jove anomenat Josep Bonaplata, fill menor d’un fabricant d’indianes, decideix independitzar-se i crear la seva pròpia empresa. Per fer-ho, s’associa amb Joan Vilaregut, procedent, també, d’una nissaga industrial, i tots dos endeguen, l’any 1828, una fàbrica a Sallent, on hi utilitzen els primers telers mecànics aplicats al cotó.\nBonaplata i Vilaregut són dos emprenedors de famílies compromeses amb el liberalisme polític; els Vilaregut, a més, han patit l’exili a Londres per la seva oposició a l’absolutisme, i és gràcies a aquesta experiència que coneixen els darrers avenços de la industria britànica. Per això, aviat decidiran començar un nou projecte fabril independent de la força hidràulica.\nPer la seva banda, l’any 1830, Josep Bonaplata i Joan Rull, un nou soci estampador, viatgen a Anglaterra per comprar nova maquinària. A més, aconseguiran permís governamental i rebran una subvenció estatal (que no agrada a la resta de cotoners) per al muntatge a Barcelona d’una fundació i de tallers amb màquines angleses de filatures d’estam i cotó mogudes per vapor. És així com creen, l’any 1831, la “Societat Bonaplata, Vilaregut, Rull i Cia”.\nL’incendi de la Bonaplata fou una reacció luddita pròpia dels orígens del moviment obrer que també es donava a Anglaterra i en què es destruïen les màquines com a protesta per les condicions laborals\nLa fàbrica s’aixecarà al carrer Tallers de Barcelona, al Raval, barri que, pel fet d’haver estat poc urbanitzat en el segle anterior, facilita la ubicació d’indústries. El 1832 es posarà en marxa la fundació; l’any 1833, els filats i teixits, i el 1835 ja disposaran d’una plantilla d’entre 600 i 700 treballadors que, en aquella època, treballaven a preu fet per la longitud de les peces. Malauradament aquest preu, fixat per una ordenança, serà sistemàticament incomplert pels empresaris, que allargaven la tela sense incrementar la paga. I això, sumat a l’esclat de la guerra carlista que encarirà els preus, provocarà que els obrers perdin poder adquisitiu, motiu pel qual reclamaran una millora salarial que no es produeix. El malestar, aleshores, anirà en augment –cal recordar que les jornades eren de 12 hores i que no estava reconegut el dret de reunió: qualsevol protesta podia conduir a l’acomiadament- fins que l’estiu de 1835 Barcelona serà sacsejada per una revolució.\nEn efecte, el tímid liberalisme del Govern i la guerra aixequen la ciutat exigint una política més progressista i major eficàcia contra els carlins. El primer esclat, el 25 de juliol, comportarà la crema de convents -l’Església s’associa amb l’antic règim-, i el 5 d’agost s’incendiarà el Vapor Bonaplata. L’explicació a aquesta acció és ben senzilla: es tractà d’una reacció luddita pròpia dels orígens del moviment obrer que també es donava a Anglaterra i en què es destruïen les màquines com a protesta per les condicions laborals. Amb tot, però, l’historiador Josep Termes també ha insinuat que darrere la destrucció de la Bonaplata hi podria haver hagut altres fabricants recelosos de la competència que aquesta suposava. En qualsevol cas, els dies següents a l’incendi, quatre obrers seran afusellats com a responsables del foc, de manera que al desastre de la destrucció de la fàbrica s’hi sumà el de la repressió.\nLa fàbrica s’aixecà al carrer Tallers de Barcelona, al Raval. El 1832 es posà en marxa la fundació; l’any 1833, els filats i teixits, i el 1835 ja disposaven d’una plantilla d’entre 600 i 700 treballadors\nMolt més que una fàbrica\nMentre estigué activa, la Fàbrica Bonaplata no només donà feina a d’altres sectors, sinó que, a la vegada, funcionà com un mecanisme d’aprenentatge per al país pel que fa a l’ús del vapor.\nCom a resultat de la febre per aquesta nova tecnologia, de fet, fins i tot s’edità un nou diari liberal, El Vapor: Periódico Político, Literario y Mercantil de Cataluña, on Bonaventura Carles d’Aribau publicà el poema “Oda a la Pàtria” (1833), arrencada de la Renaixença.\nD’altra banda, la pèrdua de la Bonaplata no suposà cap aturador per al desenvolupament de la industrialització a Catalunya, ja que les màquines de vapor s’expandiren ben aviat per tot el territori. Malauradament, això sí, les tensions socials no van desaparèixer amb el seu incendi, i la sovint incapacitat d’entesa entre empresaris i obrers dificultaren un major desenvolupament del país.\nAmb tot, però, el record de la Bonaplata perdurà i, anys després, Idelfons Cerdà (1859) rememorava a la seva obra Teoría general de la urbanización l’impacte de la fàbrica en l’inici de la seva vocació urbanística: “Recuerdo la profunda impresión que en mí causó la aplicación del vapor a la industria, que siendo yo todavía muy joven, vi, por vez primera, verificada en Barcelona (…) comprendí que la aplicación del vapor como fuerza motriz señalaba para la humanidad el término de una época y el principio de otra.” (p 6-7).\nNadal, Jordi. (1983). “Los Bonaplata: Tres generaciones de industriales catalanes en La España del siglo XIX”. Anuario de la Sección de Economía, 3, 6-19.\nTags: Històriabarcelonaemprenedorgregor silesindustrialitzaciójosep bonaplatamàquinaUNEDtallervapor\nArticle anteriorLa gestió del talent en un entorn multinacional\nArticle següent La base d’una responsabilitat social empresarial


LOOMING FACTORY - IoT lab (UPF)\nAquest projecte està cofinançat pel Fons Europeus de Desenvolupament Regional\nde la Unió Europea en el marc del Programa Operatiu FEDER de Catalunya 2014-2020\namb un ajut de 2.000.000€\nProjecte Smart Factory Projecte Smart Factory\nL’Agrupació Looming Factory planteja la realització de projectes de desenvolupament de la recerca fronterera de Centres de Recerca i Universitats per facilitar i accelerar la introducció al mercat de tecnologies emergents en el camp de la Indústria 4.0. Per aquest objectiu es planteja desenvolupar quatre subprojectes, que són: Smart Factory, Connected Factory, Robots on Factory i Factories of the Future El grup de recerca WN-IoTlab estarà present en el subprojecte Connected Factory.\nSubprojecte Connected Factory\nEl projecte considera el modelat i operació òptima de maquinària i processos industrials, la millora de l’eficiència energètica en la indústria i la diagnosi/prognosi de fallades i el manteniment predictiu.\nLa generació d’informació d’alt valor afegit respecte l’estat d’operació de màquines, sistemes i processos representa un punt clau per poder habilitar les posteriors tecnologies d’explotació de dades. Models de màquines i sistemes, basats en les noves tendències de processat i intel·ligència artificial, permetran introduir capacitats d’auto- anàlisi i caracterització per informar a plataformes centralitzades sobre les dades operacionals actuals (condicions d’operació) i poder aplicar algorismes d’optimització de sistemes i processos, i habilitar processos de pressa de decisions per operació i manteniment.\nEl projecte inclou també activitats i objectius per a la millora de l’eficiència industrial, entesa como la capacitat de màquines, sistemes i processos industrials per realitzar les tasques productives minimitzant els recursos necessaris, materials i energia.\nUniversitat Politècnica de Catalunya - Coordinador


IB3N | Ajuntaments de Mallorca es neguen a decréixer\nIB3 Notícies > política > Ajuntaments de Mallorca es neguen a decréixer\nAjuntaments de Mallorca es neguen a decréixer\nAlguns batles desconfien de la Llei d'Urbanisme, que diu que la desclassificació de sòls urbans sense serveis, no s'ha d'indemnitzar\nMapa del sòl urbanitzable de Mallorca.\nMallorca té dues mil hectàrees per créixer. A final d’any, el nombre s’hauria de reduir, ja que la Llei d’Urbanisme (LUIB) mana als ajuntaments que tenen sòls urbans en situació de rural sense desenvolupar que el desclassifiquin. Només cinc o sis municipis de l’illa però, estan disposats a fer-ho.\nConcretament, hi ha sòl urbanitzable per construir 113.000 habitatges nous. Solars vacants que majoritàriament es concentren a Palma amb 439 hectàrees disponibles, Calvià amb 174 i Marratxí amb 170. La xifra es reduirà el pròxim 29 de desembre, dia en què la Llei d’Urbanisme determina que els consistoris haurien d’haver esborrat del seu planejament les parcel·les que no tenen serveis bàsics com aigua i llum i per tant no s’han desenvolupat les darreres dècades.\nManacor desclassificarà un polígon de serveis a s’Illot, Llucmajor la quarta fase del polígon industrial i Llubí elimina dues zones. Executa la darrera promoció amb més d’una quarantena de cases.\nLa disposició de la LUIB diu que la modificació puntual de desclassificació serà sense indemnització als propietaris dels terrenys. Alguns batles però, no se’n fien. Tenen veïnats que fa 40 anys que paguen la contribució. A Consell, executen 270 habitatges davant el camp de futbol. Tenen 5 unitats més per executar que no tornaran enrere.\nAriany, Lloret, Sineu, Sencelles, Estellencs o Banyalbufar són alguns dels municipis que no n’estan afectats. Tampoc Felanitx o Santa Eugènia que tenen el planejament adaptat a les directrius d’ordenació del Territori. La resta, de moment no ha tocat res.\nEls ajuntaments de Balears tenen 9 mesos per urbanitzar o desclassificar els sòls urbans no consolidats\nLa nova LUIB elimina els falsos urbans, urbanitzables i industrials pendents de transformar


El camí sobre rodes – GivingTuesday\nEl camí sobre rodes\nAquesta és la història de dos germans, el Juan Luis amb una discapacitat del 96% juntament amb la seva cadira de rodes i el seu germà l’Oliver, que van aconseguir recórrer 800 quilòmetres del camí de Sant Jaume, des de Roncesvalles fins a Santiago de Compostel·la en un mes i mig. Una giving-història basada en l’esforç i la superació, amb la finalitat de mostrar a la societat la realitat que viuen dia rere dia les persones amb discapacitat i mobilitat reduïda.\n“mirar sempre endavant i seguir empunyant”. En aquesta vida tot és possible.\nAmbdós volien assolir un impacte positiu sota el lema “mirar sempre endavant i seguir empunyant”, destacant l’idea de que en aquesta vida tot és possible. Durant el camí, van conèixer a peregrins amb els que es van unir per afrontar i superar noves situacions.\nD’aquesta giving-aventura, van crear un projecte solidari anomenat “Camino Sin Límites” amb el que van voler representar l’esforç i la conquesta de totes les pors i inseguretats que ens detenen al llarg del camí de la vida, i amb el que van recaptar fons per a La Ciudad Accesible, associació que col·labora amb el Juan Luis i lluita per a conscienciar a la població sobre els problemes d’accessibilitat, reivindicant els drets de cadascuna de les persones amb discapacitat.\nTant l’aventura com el projecte solidari van ser un èxit. El Juan Luis i l’Oliver van recaptar més de 10.000 euros i van arribar a Santiago, amb els ulls ple de llàgrimes de felicitat que mostraven la seva alegria al haver complert un somni més.\n“Acabem de viure els minuts més emotius de les nostres vides”\nAixò només ha estat el inici. L’Oliver té en ment complir molts més somnis amb el seu germà. Encara no sap exactament quina serà la pròxima giving-aventura però segur que ens tornen a sorprendre.


Barcelona acollirà l'exposició més gran del món sobre Joc de trons\nPublicació: dijous 14 de setembre 2017, 17:49h\nFantasia, amor, violència, drama i una producció espectacular podrien ser els ingredients que han fet que 'Joc de trons' es converteixi en la sèrie més popular dels últims anys a tot el món. I si la sèrie reuneix tots aquests elements, una exposició sobre 'Joc de trons' no podia ser menys. Per això s'ha creat 'Game of thrones: The touring exhibition', l'exposició més gran del món sobre la sèrie que a partir del 28 d'octubre s'inaugurarà... a Barcelona!\nSí, la nostra ciutat ha estat l'escollida per HBO Global Licensing, la productora GES i la promotora local Sold Out per oferir, a un espai màgic com és el Museu Marítim, una experiència interactiva de més de 1.000 metres quadrats totalment inspirada en la sèrie. Objectes fascinants, imatges gegants, peces de vestuari, decorats i attrezzo són algunes de les coses que s'hi podran veure en aquesta exposició oficial que farà l'estrena mundial a la nostra ciutat.\nHi haurà entorns immersius mai vistos, diverses zones temàtiques amb diferents localitzacions de la sèrie i entorns creats per l'ocasió com els paisatges hivernals del Nort i els majestuosos escenaris de King's landing; la ciutat conquerida de Meereen amb els seus quarters de guerrers Inmaculats i els fidels de la casa Targaryen; escenaris emblemàtics de la misteriosa Casa de Blanc i Negre, el Castell Negre, llar de la Guàrdia de la Nit, i les glaçades terres de més enllà del Mur; i la icònica peça central del saló del tron de ferro. Us sona, oi?\nEl director creatiu de l'experiència, Eddie Newquist, ha explicat que "l'estrena a Barcelona representarà la culminació dels esforços conjunts de molts artesans, dissenyadors i artistes de gran talent per crear aquesta col·lecció sense precedents d’objectes, vestuari i decorats emblemàtics, i poder mostrar-la a fans de tot el món; és un gran plaer per a nosaltres poder iniciar la gira en un indret històric tan singular".\nPer fer-vos una idea sobre la magnitud de l'exposició, podeu veure aquest vídeo. Ah, i començar a reservar les entrades, esclar!


Fageca i Nacho s’imposen a León i Jesús al “Tio Pena” - PilotaViu\nFageca i Nacho s’imposen a León i Jesús al “Tio Pena”\nDimarts, 12 de maig de 2015 - 20:45h\nLa partida estel·lar al trinquet “Tio Pena” ha tingut millor ambient que en setmanes precedentes. Ha hagut un postor que ha mogut les travesses i s’han animat la resta d’aficionats a arriscar algun “dineret”. I com els jugadors han posat molta gana s’ha vist prou bon espectacle, encara que desnivellat de cara al marcador, ja que Fageca i Nacho han sigut superiors a León i Jesús, per la qual cosa han guanyat 60-35.\nLa clau de la partida ha estat en la primera part, en la que Fageca i Nacho ho han dibuixat i han posat el marcador 45-15. Això posava les coses molt difícils per als seu rivals, encara que Jesús ha tingut una bona reacció i ha tirat de León per a guanyar tres jocs seguits i posar a l’electrònic el parcial de 45-30. Tanmateix, Fageca i Nacho no s’han deixat sorprendre i només han perdut un altre joc, assegurant la resta per endur-se la victòria de forma merescuda.\nPel que fa als mèrits particulars, cal destacar la primera part de Fageca, molt segur sempre. I la regularitat de Nacho en tota la partida, que sobre tot amb l’esquerra per dalt ha deixat bocabadats als aficionats. En canvi, a León li ha pesat més la partida, ja que es nota la diferencia d’edat entre ell i Fageca, al voltant de deu anys més jove aquest. I Jesús, després d’un començament discret ha anat a més, però ja estava la partida molt difícil i res no ha pogut fer.\nDe la Vega s’emporta el duel de promeses\nEn la partida de promeses, De la Vega i Martí I han guanyat davant Jose Salvador, de Quart de les Valls i Rafa, de Massalfassar, per 60-50. Una partida molt renyida sobre el paper, en la que els dos escaleters han ratllat a molt bon nivell, mentre que els dos mitgers han patit més i, sobre tot, han fet massa faltes des de la pedra.\nDe la Vega i Jose Salvador són dos fermes promeses amb molt bona projecció des de les escoles de pilota. El d’Almussafes ha deixat patent molt bones maneres ambdues mans, cridant l’atenció la forma de jugar amb l’esquerra per dalt, la qual cosa li facilita molt les coses en el dau. I també li entra per dalt en l’esquerra en el resto.\nEnfront ha tingut un rival que també ha jugat molt bé tant en el dau com en el resto i encara que ha anat darrere en el marcador, ha hagut un moment en el que podia haver passat de tot, quan han igualat el marcador a 50 “tantos”. A la fi s’ha imposat De la Vega en els dos darrers jocs. I tant Martí I com Rafa han tingut de tot, però els ha faltat més serenitat a l’hora d’entrar a volea i en la ferida.\nPer al proper dimarts s’ha anunciat un cartell estel·lar de primer nivell: Soro III i Santi de Finestrat contra Genovés II i Javi.


Un dron de la Generalitat envia, per primera vegada, imatges en directe a Emergències | Valencia Extra\nUn dron de la Generalitat envia, per primera vegada, imatges en directe a Emergències\nUn dron de la Generalitat Valenciana ha enviat, per primera vegada, imatges preses en temps real a la sala del Centre de Coordinació d’Emergències. Es tracta d’unes proves realitzades per l’Agència Valenciana de Seguretat i Resposta a les Emergències aprofitant un simulacre de vessament i incendi d’una substància inflamable en col·laboració amb l’empresa ADE Logística, situada en el polígon La Pahilla de Chiva.\nAllí s’ha simulat el vessament i posterior incendi d’un bidó que contenia 200 litres de substància inflamable i en el qual ha resultat ferit un treballador, amb contusions i possible intoxicació per inhalació de fum, segons ha informat la Generalitat en un comunicat.\nLa realització d’aquest simulacre ve marcada pel Reial decret 840/2015 en ser ADE Logística una empresa amb riscos derivats de l’emmagatzematge de substàncies potencialment perilloses.\nNo obstant això, com a novetat en aquesta mena de simulacre i en col·laboració amb el Consorci Provincial de Bombers de València, s’ha volgut posar en pràctica el vol d’un dron de l’Agència Valenciana de Seguretat i Resposta a les Emergències amb gravació i enviament d’imatges en temps real al Centre de Coordinació d’Emergències de la Generalitat.\nUn dels objectius del simulacre era el de comprovar les comunicacions entre els diferents recursos actuants, tant en el terreny com en els centres de coordinació perquè, en el cas d’una emergència real, s’aporten més dades en la presa de decisions.\nL’empresa ADE Logística està també obligada, en virtut d’aquest decret, a elaborar un Pla d’Emergència Interior que articule la resposta pròpia de l’empresa davant un accident.\nA més, han de realitzar un informe de seguretat, a partir del qual la Generalitat confecciona el Pla d’Emergència Exterior per a articular la resposta de tots els organismes implicats en cas d’una emergència en aquesta empresa.\nEntre els objectius que perseguia aquest exercici, un dels principals ha sigut el d’activar el Pla d’Emergència Interior en les instal·lacions de l’empresa, treballar coordinats amb els diferents organismes i posar en pràctica tots els mecanismes de resposta. Les observacions que es deriven del simulacre finalitzat permetran, si escau, l’actualització del Pla d’Emergència Exterior de l’empresa.\nLes societats musicals es preparen per a tornar: “La música mai ha deixat de sonar”


Sortint des del poble de Llucmajor i dirigint-nos per l’interior cap a la cala de Cala Pi.\nUn trajecte fàcil, ideal per a famílies i principiants.\nKm: 30 – Dificultat: Baixa – Temps aprox.: 01:35 h\nAls voltants: Talaiots de Capocorb Vell\nSortida des de la caserna de la policia local de Llucmajor, després de creuar el pont de l’autopista, prenem la sortida de la via de servei en direcció a Palma i a pocs metres, ja veurem el cartell indicador del camí de s’Àguila.\nÉs un agradable passeig, per un camí poc transitat per cotxes però si per molts ciclistes. Seguint els pals i algun rètol, arribarem a la carretera del Cap Blanc a l’altura del bar-restaurant de C’as Busso.\nPer tornar a Llucmajor, agafarem la carretera en direcció a sa Ràpita durant 6 km. fins a trobar a l’esquerra un cartell indicador del camí “camí vell de Cala Pi” (no confondre amb un altre cartell que hi ha un poc abans a la dreta).\nPer tornar al punt original de partida preneu la via de servei en direcció a Palma, fins al següent pont.